b"\n_START_ARTICLE_\nJacques Offenbach\n_START_SECTION_\nBakgrunn\n_START_PARAGRAPH_\nJacques Offenbach var annen s\xc3\xb8nn av ti barn av en kantor i K\xc3\xb6lns synagoge, Isaac Juda Offenbach f\xc3\xb8dt Eberst (1779\xe2\x80\x931850) og hans hustru Marianne, f\xc3\xb8dt Rindskopf (c. 1783\xe2\x80\x931840)._NEWLINE_Han spilte tidlig cello i familietrioen, som opptr\xc3\xa5dte p\xc3\xa5 caf\xc3\xa9er. I 1833 tok faren ham til Paris, der han begynte p\xc3\xa5 studier p\xc3\xa5 Musikkonservatoriet som p\xc3\xa5gikk frem til 1837.\n_START_SECTION_\nKarriere\n_START_PARAGRAPH_\nDa fikk han ansettelse som cellist ved Op\xc3\xa9ra-Comique, og etter noen \xc3\xa5r som fri musiker ble han kapellmester ved Th\xc3\xa9\xc3\xa0tre Fran\xc3\xa7ais 1849-1855. _NEWLINE_Han startet i 1855 et eget teater, Bouffes-Parisiens, som han ledet frem til 1866. Deretter virket han hovedsakelig som komponist. Etter \xc3\xa5 ha skrevet et antall enaktere, kom gjennombruddet med Orfeus i underverdenen (1858). Han var dermed etablert som Paris' kvikkeste musiker og hans premierer var store begivenheter, spesielt ettersom han behandlet sin samtid i satirens form._NEWLINE_Orfeus i underverdenen ble innledningen til en serie store \xc2\xaboffenbachiader\xc2\xbb, blant dem Den skj\xc3\xb8nne Helene (1864) og Ridder Bl\xc3\xa5skjegg (1866), i som i grunnen var de f\xc3\xb8rste operetter i ordets moderne betydning. Kuplett, korrefreng og dans er viktige innslag. Parodi og satire spiller ogs\xc3\xa5 en stor rolle. _NEWLINE_Offenbach samarbeidet med blant annet tekstforfatterne Henri Meilhac og Ludovic Hal\xc3\xa9vy, som skrev tekster ogs\xc3\xa5 til operetter som Storheruiginnen av G\xc3\xa9rolstein (1867) og Frihetsbr\xc3\xb8drene (1869). _NEWLINE_Sammenlagt skrev Offenbach mer enn hundre verk for scenen. I sine siste \xc3\xa5r arbeidet han p\xc3\xa5 en opera hvis libretto bygger p\xc3\xa5 fortellinger av E.T.A. Hoffmann. Den forel\xc3\xa5 ved hans d\xc3\xb8d i en heller uordnet skikk. Fullbyrdet og arrangert p\xc3\xa5 forskjellige vis av andre holder seg ved liv p\xc3\xa5 all verdens operascener: Contes d'Hoffmann (egentlig Hoffmanns fortellinger, gjennom feiloversettelse via dansk i Norge kalt Hoffmanns eventyr). _NEWLINE_Han ble begravet p\xc3\xa5 Cimeti\xc3\xa8re de Montmartre."